"“منب راجعلهم مرة ثانية”. . اخبرناهم باننا سنصل من الساعة 3 الی 4 الفجر، لكن عندما وصلنا الساعة 4 الفجر قالوا لنا بان الحجز لن يبداء الا الساعة 5 العصر؟! فسالناهم عن الحل قالوا انتظروا في اللوبي الی ان يغادر احد النزلاء وتدخلون بدالهم، قلنالهم طيب خلوا عفشنا عندكم حنی بنروح نصلي الفجر و نعتمر ثم نجلس في الحرم الین تفظی غرفه اتصلوا علينا، قالوا لا مانقدر نتصل لاننا مشغولين انت اتصل علی الاستقبال و اسال عن حجزك اذا خلصت. قلت طيب تركنا عفشنا عندهم و رحنا للحرم الی الساعة 8 حاولت اتصل علی الاستقبال لكن مايردون! فتركت اهلي في الحرم ورحت لهم عند الاستقبال وتفاجئت بثلاث عوائل لهم نفس الحالة قالوا لنا انه مافيه غرف شاغره انتظروا في اللابي، قلت لهم طيب خلاص ما ابي اسكن عندكم ابي الغي الحجز، قالوا لا ماتقدر لانك حاجز عن طريق بوكينق!؟ لازم تدفع كامل مبلغ الحجز، مار اروح اجيب اهلي و نروح لاحد المقاهي في المجمع تعبانين من السفر مواصلين ما نمنا من البارحه. ويتصل علينا الوالد يسالنا عن الوضع وزعل مره بعدما درا قال انه راح يتصل علی احد معارفه يشوف ان كان يقدر يساعدنا، وفعلا بعد 10 دقائق اتصل علينا واحد الله يذكره بالخير وسالنا عن مكانا ثم جانا و اخذنا لمكتبه في المجمع وقالنا وش تبون الحين ودكم تلغون الحجز ولا تسكنون في نفس الفندق؟ قلناله و الله لو فيه امكانيه نلغي الحجز ياليت بس المشكلة اننا حاجزين عن طريق بوكينق، قال مافيه مشكله حتی ولو يقدرون يلغونه بس هم يماطلون لان هذي الغرف بوكينق شاريتها منهم. المهم انه اتصل بالفندق قالوا ان المدير ماخذ اجازة و نائبه بعد، و المناوب المسؤول الحين جالس يفطر، فراح له الرجال الي يساعدنا و بعد شوي اتصل علينا قال تعالوا لي عند استقبال الفندق. يوم وصلنا لقيناه جالس في مكتب جنب الاستقبال مع المناوب المسؤول و اعتذر لنا علی الموقف الي حصل و رقی حجزنا الی غرفه كعبة يعني مطله علی الحرم بشكل مباشر كاعتذار علی الي حصل (لكن مهب صحيح تراها بعيده عن الحرم و لا تشوف ال جزء من الكعبة) و مدد وقت المغادرة الی الساعة 6 المغرب.في النهايه يعني لو انك حجزت عن طريق بوكينق ما تقدر تعدل علی حجزك، ولا تقدر تسكن في الغرف الي دفعت فلوسها الا الساعة 5 العصر و يجب عليك المغادره الساعة 12 او 2 الظهر كحد اقصی. اذا ماعندك واسطة."